Elliot Page

Elliot Page (* 21. Februar 1987 in Halifax, Neeschottland, Kanada) is en kanaadschen Schauspeler un Filmproduzent. Bet 1. Dezember 2020 hett Page as Ellen Page (Ellen Grace Philpotts-Page) na buten as Fro leevt, hett denn aver bekannt maakt, dat he trans is un in Tokumst as Mann leven un ansehn warrn will.

 Leven 
duum|Page in en Stratenschilleraats in Binckhorst (in de Rull as Vanya Hargreeves)
In en Öller von teihn Johr is Page mit de Schauspeleree anfungen. Noch in’t sülve Johr keem de eerste grote Rull in’n Pilootfilm to de kanaadsche Feernsehreeg Pit Pony. För de Rull as Maggie MacLean is Page dat eerste Maal för Filmpriesen nomineert worrn. Dorna kemen noch mehr kanaadsche Feernseh-Produkschonen, Feernsehregen un Independent-Filmen. 2005 hett Page in Hard Candy Hayley Stark dorstellt, en 14 Johr ole Deern, de över dat Internett en vullwussen Mann kennenlehrt, de achter minnerjohrige Deerns achterher is.

Mit X-Men: The Last Stand hett Page in de Rull as Kitty Pryde/Shadowcat in’n Sommer 2006 in’n eersten Blockbuster mitspeelt un kunn sik internatschonaal etableren. 2007 hett Page in de kanaadsche Produkschoon The Tracey Fragments mitspeelt, von de Schrieversche Maureen Medved ünner Speelbaas Bruce McDonald, de mit Page al in de Feernsehreeg ReGenesis tohooparbeidt harr. In An American Crime hett Page de Rull as Sylvia Likens övernahmen, de von ehr Pleegmoder, dorstellt von Catherine Keener, doodquäält warrt. Düsse Film weer inspireert von en Kriminaalfall, de 1965 in Indiana för Opsehn sorgt harr.

Blangen de Rull in X-Men hett Page vör allen de Rull as de 16 Johr ole Schölerin Juno in’n Film Juno vöranbröcht. In düsse Hööftrull hett Page an de Sied von Michael Cera un Jennifer Garner en Teenager speelt, de unwullt swanger warrt. In düssen Film singt Page tohoop mit Cera den Moldy-Peaches-Titel Anyone Else but You, mit den de beiden an’n 26. Januar 2008 för twee Weken in de US-Charts instegen sünd un dor op Platz 91 kemen. De Filmsoundtrack keem op Platz 1 von de US-Album-Charts. 2008 weer Page för düsse Rull för’n Oscar in de Kategorie best Schauspeler/in nomineert. 2010 weer Page an de Sied von Leonardo DiCaprio in’n Heist-Movie Inception to sehn mit de Rull as Droom-Architektin Ariadne. 2012 keem Woody Allen sien To Rome With Love mit de Rull as Monica, de en jung Poor meist dorto bringt, sik to trennen. Bi de Independent Spirit Awards un bi de MTV Movie Awards hett Page den Pries in de Kategorie best Künstler/in wunnen. In’n Mai 2014 hett Page in’n Film X-Men: Days of Future Past wedder de Rull as Kitty Pryde/Shadowcat speelt.

In dat PlayStation-3-Videospeel Beyond: Two Souls, dat 2013 rutkeem, weer Page tohoop mit Willem Dafoe to sehn.

An’n 14. Februar 2014 hett Page op en Kunferenz von de Human Rights Campaign in Las Vegas bekannt maakt, lesbisch to leven. Page hett sietdem jümmer wedder as Repräsentant von de Human Rights Campaign un in Interviews apen över de Problemen snackt, de dat Leven vör dat Coming Out mit sik bröch.Paul Wrusch: „Zu viel Mobbing, zu viele Suizide“. In: die Tageszeitung, 15. Februar 2014. Page see, sik besünners in de Rull von homosexuelle Figuren (to’n Bispeel in Freeheld) wohl to föhlen un sik to frein, wenn dat dorto wedder Gelegenheit geven dee. Liekers see Page ok, dat dat kränken dee, wenn heterosexuelle Schauspelers in homosexuelle Rull „Kraasch“ tospraken warrt, wieldes dat nich daan warrt, wenn en homosexuelle Person en heterosexuelle Rull spelen dee. Von September 2015 bet Anfang 2017 harr Page en Beziehung mit de Künstlerin Samantha Thomas. In’n Januar 2018 hett Page de Danzerin un Choreografin Emma Portner freet, nadem de beiden siet Sommer 2017 en Poor weren.

Dat US-amerikaansche Time-Magazin hett Page 2019 in’n Artikel Meet 15 Women Leading the Fight Against Climate Change as een von 15 Froonslüüd vörstellt, de vörn mit dorbi gegen den Klimawannel gegenangaht.

Siet 2019 speelt Page ok de Rull as Vanya Hargreeves in de Netflix-Reeg The Umbrella Academy;

An’n 1. Dezember 2020 hett Page över Social Media bekannt geven, transgender to ween un sik wünscht, dat Lüüd em Elliot nöömt un em mit de engelschen Pronomen he („he“) oder they (ok in’n Singular geslechtsneetraal) ansnackt.Elliot Page: @elliotpage. In: Instagram. 2. Dezember 2020, afropen an’n 3. Dezember 2020 (engelsch); Zitaat: .

 Filmografie 
mini|Page op dat Toronto International Film Festival 2009
 1997: Pit Pony
 1999: Pit Pony (Feernsehreeg)
 2001: Trailer Park Boys (Feernsehreeg)
 2002: Rideau Hall (Feernsehreeg, Piloot)
 2002: Marion Bridge
 2002: The Wet Season
 2003: Mrs. Ashboro’s Cat
 2003: Touch & Go
 2003: Homeless to Harvard: The Liz Murray Story
 2003: Going for Broke
 2003: Love That Boy
 2004: Mouth to Mouth
 2004: I Downloaded a Ghost
 2004: Wilby Wonderful
 2004: ReGenesis (Feernsehreeg)
 2005: Hard Candy
 2006: X-Men: The Last Stand
 2007: The Stone Angel
 2007: An American Crime
 2007: The Tracey Fragments
 2007: Juno
 2008: Smart People
 2009: Whip it
 2009: Vanishing of the Bees
 2009: The Simpsons (Feernsehreeg, Stimm)
 2010: Inception
 2010: Peacock
 2010: Super
 2012: To Rome With Love
 2013: The East
 2013: Touchy Feely
 2013: Out There (Tekentrickreeg, Stimm, Episood 1x10)
 2014: X-Men: Days of Future Past
 2015: Into the Forest (ok Produzent)
 2015: Freeheld
 2016: Window Horses: The Poetic Persian Epiphany of Rosie Ming (Stimm)
 2016–2017: Gaycation (Dokumentatschoon)
 2016: Tallulah
 2017: Flatliners
 2017: The Cured
 2017: My Days of Mercy (ok Produzent)
 2019: Tales of the City (Minireeg)
 siet 2019: The Umbrella Academy (Feernsehreeg)

Videospelen

 2013: Beyond: Two Souls

 Priesen 
 Johr Pries Kategorie Film/Reeg wat dor rutsuurt is 2000 Gemini Award Best Performance in a Children’s or Youth Program or Series Pit Pony  2002 Young Artist Awards Best Performance in a TV Drama Series – Leading Young Actress  2003 ACTRA Maritimes Award Outstanding Performance – Female Marion Bridge  2003 Gemini Award Best Ensemble Performance in a Comedy Program or Series Trailer Park Boys   2004 Atlantic Canadian Award Outstanding Performance by an Actor – Female Mrs. Ashboro’s Cat  2004 Gemini Award Best Performance in a Children’s or Youth Program or Series  2005 Best Performance by an Actress in a Featured Supporting Role in a Dramatic Series ReGenesis  2006 Fangoria Chainsaw Award Relationship from Hell Hard Candy  2006 Creepiest Kid  2007 Atlantic Canadian Award Beste Schauspelerin The Tracey Fragments  2007 Austin Film Critics Award Beste Schauspelerin Hard Candy  2007 Online Film Critics Society Award Beste Nawussdorstellerin  2007 Chlotrudis Award Beste Schauspelerin  2007 Empire Award Beste Nawussdorstellerin  2007 Satellite Award Beste Hööftdorstellerin (Komödie/Musical) Juno  2007 Austin Film Critics Award Beste Schauspelerin  2007  Chicago Film Critics Association Award Beste Schauspelerin  2007 Toronto Film Critics Association Award Beste Schauspelerin  2007 Las Vegas Film Critics Society Award Beste Schauspelerin  2007Florida Film Critics Circle Award Beste Schauspelerin  2007 Pauline Kael Breakout Award  2007 Gotham Award Breakthrough Award  2007 Phoenix Film Critics Society Award Breakthrough on Camera  2007 Hollywood Film Festival Beste Nawussdorstellerin  2007 National Board of Review Beste Nawussdorstellerin  2007 WAFCA Award Beste Nawussdorstellerin  2007  New York Film Critics Circle Award Beste Schauspelerin  2007 San Diego Film Critics Society Award Beste Schauspelerin  2007 Southeastern Film Critics Association Award Beste Schauspelerin  2007 DFWFCA Award Beste Schauspelerin  2008 Oscar Beste Hööftdorstellerin  2011 MTV Movie Award Beste Bangbüx Inception  2011 Saturn Award Beste Hööftdorstellerin  2013 SpikeTV Video Game Awards – VGX 2013 Beste Synchroonsprekerin Beyond: Two Souls 

 Weblenken 



 Footnoten 

Kategorie:Schauspeler
Kategorie:Börger von Kanada
Kategorie:Boren 1987
Kategorie:Mann